Приложение №4

**МЕТОДИКА ЗА ОЦЕНКА НА ОФЕРТИТЕ**

**В процедура по реда на чл. 7, ал. 1 от ПМС 118/20.05.2014 г. за определяне на изпълнител с предмет:** **Организиране и провеждане на обучения при изпълнение на проект "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ по програма „Правосъдие“, финансирана по Малка грантова схема O3 на Норвежкия финансов механизъм 2014 – 2021**

**Критерий за възлагане:** Съгласно чл. 14, ал. 1, т. 2 на ПМС №118/2014 г. определянето на изпълнител при провеждане на процедурата се извършва въз основа на икономически най-изгодната оферта. Икономически най-изгодната оферта се определя въз основа на критерия за възлагане оптимално съотношение качество/цена съгласно чл. 14, ал. 7 и ал. 8 във връзка с ал. 4, т. 3 от ПМС №118/2014 г. като се оценява организация и професионална компетентност на персонала, на който е възложено изпълнението на поръчката, тъй като качеството на ангажирания с изпълнението на поръчката персонал може да окаже съществено влияние

върху изпълнението на поръчката.

*Начинът за определяне на оценката по всеки показател:*

*1. дава възможност да се оцени нивото на изпълнение, предложено във всяка оферта, в съответствие с предмета на поръчката и техническите спецификации;*

*2. дава възможност да бъдат сравнени и оценени обективно подадените оферти;*

*3. осигурява на кандидатите за изпълнител достатъчно информация за правилата, които ще се прилагат при определяне на оценката по всеки показател, като за количествено определимите показатели са определени стойностите в цифри и е посочен начинът за тяхното изчисляване.*

*Методиката за определяне на комплексната оценка съдържа точни указания за определяне на оценката по всеки показател, включително за относителната тежест, която бенефициентът дава на всеки от показателите за определяне на икономически най-изгодната оферта.*

***На оценка подлежат оферти, които отговарят на минималните изисквания, поставени от бенефициента към съдържанието на отделните части на предложението за изпълнение на поръчката, на Техническата спецификация и са съобразени с предмета на поръчката!***

**3. Показателите за оценяване и относителната им тежест са следните:**

* 1. **Методика за определяне на комплексна оценка**
		1. Настоящата методика съдържа указания за определяне на комплексната оценка на всяка оферта, в т.ч. показателите, броя точки за всеки от тях при изчисляване на комплексната оценка, както и указания за определяне на оценката по всеки показател.
		2. Комисията прилага методиката по отношение на офертите на кандидатите, които не са отстранени от участие в процедурата и които отговарят на обявените от възложителя изисквания за лично състояние и критерии за подбор.
		3. В случай, че кандидат представи техническо предложение, което не отговаря на изискванията на възложителя, посочени в Техническата спецификация, на действащото законодателство, на съществуващите стандарти или технически изисквания – ако има такива, се отстранява от участие и офертата му не се допуска до оценка и класиране.
		4. Изборът на критерий за оценка на офертите е съобразен с комплексния характер на предмета на настоящата процедура. При формулирането на критерия и показателите за оценка, Възложителят е изхождал от разбирането, че при процедури за услуги, компетентността, опитът, ефективността и организацията на работата, като цяло, е неразривно свързан с качеството на изпълнението на услугата. В такива случаи е налице изключително тясна зависимост между организацията, компетентността, опитът и ефективността като цяло на работния екип и икономическата стойност на офертите. При това положение, при оценяването на офертите и определянето на офертата с най-добро съотношение между качество и цена е удачно да се вземат предвид именно организацията на експертния екип.
		5. Крайното класиране на допуснатите до оценка оферти се извършва в низходящ ред на база получената за всяка оферта комплексна оценка (КО). Офертата, получила най-голям брой точки, се класира на първо място.
		6. Когато комплексните оценки на две или повече оферти са равни, с предимство се класира офертата с по-ниска предложена цена (П2).
		7. Ако кандидатите не могат да бъдат класирани в съответствие с правилата по т. 3.1.5. и т. 3.1.6, комисията провежда публично жребий за определяне на изпълнител между класираните на първо място оферти.
		8. В случай че при прилагането на посочените формули, се получи дробно число, резултатите се закръгляват до втория знак след десетичната запетая.
	2. **Комплексна оценка**

Комплексната оценка (КО) се определя на база следните показатели:

|  |  |  |
| --- | --- | --- |
| **Показател** (наименование и означение) | **Максимален брой точки по показателя** | **Относителна тежест в КО** |
| 1. Организация за изпълнението на поръчката (П1) |  100 | 0.60 |
| 2. Ценово предложение (П2) | 100 | 0.40 |

Формулата, по която се изчислява комплексната оценка на n-тия кандидат, е:

**КО = П1 х 0,60 + П2 х 0,40, където:**

* **КО - комплексна оценка на офертата на кандидат**
* **П1 – оценка на „Организация за изпълнението на поръчката”**
* **П2 - оценка на Ценовото предложение на кандидата**

Максимален брой точки след прилагане на формулата за комплексната оценка - 100.

**3.3. Оценка по отделните показатели**

**3.3.1. Показател 1 – „Организация за изпълнение на поръчката” –** с максимален брой точки – 100 и относително тегло – 60% (0,60)

Показателят „Организация за изпълнението на поръчката“ представлява оценка на разпределението на ресурсите и организацията на екипа на Изпълнителя. При оценката по този показател се оценява качеството на техническото предложение: разпределението на задачите и отговорностите на отделните членове на екипа, съгласно планираните дейности и начин на координация с Възложителя; мерките за осигуряване на качеството.

В техническото предложение, кандидатът следва да предложи организация за изпълнение на поръчката, които счита за най-подходящи, в съответствие с обхвата на поръчката и заложените цели и резултати.

Офертата на кандидата трябва да съдържа предложенията му по отношение на това как ще се организира работата на екипа, как се разпределят отговорностите и дейностите между тях, методите за осъществяване на комуникацията с Възложителя, координация и съгласуване на дейностите.

|  |  |
| --- | --- |
| **П1 - „Организация за изпълнение на поръчката”**  | **Общ брой max точки – 100** |
| **1.** Предложената от кандидата организация на изпълнението на услугата осигурява изпълнението на минималните изисквания на Възложителя, а именно:* кандидатът е предложил организация на работата на екипа, като е посочил как се разпределят отговорностите и дейностите между членовете му
* кандидатът е посочил методите за осъществяване на комуникация с Възложителя и координация и съгласуване на дейностите
 | **25 точки** |
| **2.** Предложената от кандидата организация на изпълнението на поръчката осигурява изпълнението на минималните изисквания на Възложителя, като те са надградени, както следва: * кандидатът е представил дейностите, като всяка от дейностите е декомпозирана на отделни задачи[[1]](#footnote-1)
* кандидатът е предложил организация на работата на екипа, като посочил е как се разпределят отговорностите и дейностите между членовете му, включително е посочил разпределение на ниво отделна задача
* кандидатът е посочил методите за осъществяване на комуникация с Възложителя и координация и съгласуване на дейностите, като наред с това е посочил и начините за осъществяване на комуникация вътре в екипа за изпълнение на услугата.
 | **50 точки** |
| **2.** Предложената от кандидата организация на изпълнението на поръчката осигурява изпълнението на минималните изисквания на Възложителя, посочени в Техническата спецификация, като те са надградени, както следва:* кандидатът е представил дейностите, като всяка от дейностите е декомпозирана на отделни задачи. В допълнение, за всяка задача са посочени резултати, които ще бъдат постигнати от нейното изпълнение.
* кандидатът е предложил организация на работата на екипа, като посочил е как се разпределят отговорностите и дейностите между членовете му, включително е посочил разпределение на ниво отделна задача. Наред с това, кандидатът е посочил метод за делегиране/възлагане на задачи на отделните членове на екипа.
* кандидатът е посочил методите за осъществяване на комуникация с Възложителя и координация и съгласуване на дейностите, като наред с това е посочил и начините за осъществяване на комуникация вътре в екипа за изпълнение на услугата. Наред с това кандидатът е посочил методи за осъществяване на комуникация със заинтересованите страни.
 | **75 точки** |
| **2.** Предложената от кандидата организация на изпълнението на поръчката осигурява изпълнението на минималните изисквания на Възложителя, посочени в Техническата спецификация, като те са надградени, както следва:* кандидатът е представил дейностите, като всяка от дейностите е декомпозирана на отделни задачи. В допълнение, за всяка задача са посочени резултати, които ще бъдат постигнати от нейното изпълнение. Наред с това, кандидатът е посочил мерки за проследяване изпълнението на задачите и постигнатите резултати.
* кандидатът е предложил организация на работата на екипа, като посочил е как се разпределят отговорностите и дейностите между членовете му, включително е посочил разпределение на ниво отделна задача. Наред с това, кандидатът е посочил метод за делегиране/възлагане на задачи на отделните членове на екипа. В допълнение, за всяка една дейност са дефинирани необходимите ресурси за нейното изпълнение (информация, документи, срещи с Възложителя, срещи със заинтересовани страни).
* кандидатът е посочил методите за осъществяване на комуникация с Възложителя и координация и съгласуване на дейностите, като наред с това е посочил и начините за осъществяване на комуникация вътре в екипа за изпълнение на услугата. Наред с това кандидатът е представил методи за осъществяване на комуникация със заинтересованите страни. В допълнение са предложени мерки за вътрешен контрол, с който да се гарантира изпълнение на поръчката съобразно поставените изисквания.
 | **100 точки** |

3.3.2. Оценка по показател **Ценово предложение (П2)**

Максималният брой точки получава офертата с предложена най-ниска обща цена без ДДС – 100 точки. Точките на останалите кандидати се определят в съотношение към най-ниската предложена цена по следната формула:

**Т ц. =** **(Сmin/Сn) х 100**, където,

* „100” е максималните точки по показателя
* Cmin е най-ниската предложена обща цена в лева без ДДС от всички оферти, допуснати до оценка
* Cn – цената предложена от n-тата оферта

Оценките, които ще се получат при прилагане на съответните формули, се закръгляват до втория знак след десетичната запетая.

Класирането на офертите се извършва по низходящ ред на получената комплексна оценка, като на първо място се класира офертата с най-висока оценка. На първо място се класира кандидатът, получил най-висока Комплексна оценка /KO/.

1. *За целите на настоящия показател под „задача“ се разбира обособена част от дейността, която може да бъде самостоятелно възлагана на отделен експерт и чието изпълнение може да се проследи еднозначно, т.е. има ясно дефинирани начало и край и измерими резултати* [↑](#footnote-ref-1)